जिले में अलग-अलग क्षेत्रों में अच्छा काम करने वालों का होगा सम्मान
भास्कर संवाददाता | अंबिकापुर
सुपोषित, शिक्षित एवं समृद्ध सरगुजा अभियान के तहत विभिन्न क्षेत्रों में अच्छा काम करने वाले अधिकारी, कर्मचारी, नवसाक्षर, स्वयं सहायता समूह के सदस्य, पंच, सरपंच, स्वयंसेवक, अनुदेशक, आंगनवाड़ी कार्यकर्ता, मितानिन एवं अन्य मैदानी अमले में से चयनित कार्यकर्ताओं का सम्मान 8 जनवरी को जिला स्तर पर आयोजित कार्यक्रम में किया जायेगा।
जिला पंचायत सीईओ आर एक्का ने सभी जनपदों के मुख्य कार्यपालन अधिकारियों से कहा है कि चयनित उत्कृष्ट कार्यकर्ताओं का नाम 2 जनवरी तक जिला लोक शिक्षा समिति जिला कार्यालय में भेज दें। उन्होंने कहा कि जनपद स्तर से नियुक्त प्रभारी अधिकारी चयनित उत्कृष्ट प्रतिभागियों को जिला स्तरीय सम्मान समारोह में शामिल कराते हुए वापस मुख्यालय ले जायेंगे। चयनित प्रतिभागियों को ग्राम पंचायत से जनपद मुख्यालय से ग्राम पंचायत तक वापस ले जाने का दायित्व संबंधित ग्राम पंचायत के सचिव का होगा। जिला स्तरीय सम्मान समारोह के आयोजन के लिए साक्षर भारत के जिला परियोजना नोडल अधिकारी होंगे। उत्कृष्ट कार्यकर्ताओं को रेलवे स्टेशन, ठोस एवं तरल अपशिष्ट प्रबंधन केन्द्र, आकाशवाणी केन्द्र, दूरदर्शन केन्द्र, वाटर पार्क, कलेक्टोरेट बायोटेक लैब, आक्सीजन पार्क, संजय पार्क, उद्यान विभाग नर्सरी एवं अन्य महत्वपूर्ण स्थलों में से चयनित स्थल का भ्रमण कराया जाएगा।
एक दिवसीय प्रशिक्षण का आयोजन कल
बलरामपुर| जिला महिला एवं बाल विकास अधिकारी ने बताया है कि आंगनबाड़ी गुणवत्ता अभियान वर्ष के लिए प्रशिक्षण 4 से 13 जनवरी तक किया जाएगा। अभियान के संबंध में जिले के मास्टर ट्रेनर द्वारा प्रशिक्षण दिया जाएगा। उक्त प्रशिक्षण 31 दिसम्बर को सुबह 11 बजे जनपद पंचायत सभाकक्ष बलरामपुर में निर्धारित किया गया है। उक्त प्रशिक्षण मंे जिला कार्यालय प्रमुख, परियोजना स्तरीय जोनल एवं सहायक जोनल अधिकारी, सभी मुख्य कार्यपालन अधिकारी जनपद पंचायत, खण्ड शिक्षा अधिकारी जनपद पंचायत, समस्त परियोजना अधिकारी बाल विकास परियोजना, जिले के समस्त पर्यवेक्षक उपस्थित होंगे।
hin_Deva bho_Deva hin_Deva hin_Deva hin_Deva hin_Deva